《四月三日与家人小酌转官毬花因成八句略为花吐气也》
宋代·陈著

红芳销歇后，天质最分明。剪衬青云薄，团成白雪轻。

官途荣进取，时样妄推评。本色相看处，幽窗不世情。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。